คริสตจักรแห่งสวีเดน

คริสตจักรแห่งสวีเดน (สวีเดน: Svenska kyrkan; อังกฤษ: Church of Sweden) เป็นคริสตจักรอีแวนเจลิกัลประจำชาติในประเทศสวีเดน ศูนย์กลางอยู่ที่เมืองอุปซอลา และในอดีตเคยเป็นคริสตจักรแห่งรัฐ ในปี 2019 มีสมาชิก 5.8 ล้านคน เป็นนิกายของศาสนาคริสต์ที่มีสมาชิกมากที่สุดในประเทศสวีเดน, นิกายลูเทอรานที่ใหญ่ที่สุดในยุโรปและที่สามในโลก เป็นรองเพียงคริสตจักรที่เอธิโอเปียและแทนซาเนียเท่านั้น คริสตจักรเป็นส่วนหนึ่งของปอร์วูคอมมูเนียน และยึดหลักเทววิทยาแบบลูเทอราน แบ่งเขตการปกครองเป็น 13 สังฆมณฑล และปาริชย่อย ๆ อีกลำดับหนึ่ง ตำแหน่งไพรเมทแห่งคริสตจักรคืออาร์คบิชอปแห่งอุปซอลา ที่ซึ่งในปัจจุบันคืออาร์คบิชอปอันท์เจ จักเคเลียน อาร์คบิชอปสตรีคนแรกของประเทศ ในปัจจุบันคริสตจักรถือว่าตนเป็นคริสตจักรนิกายอีวันเจลิกัลลูเทอราน (Evangelical Lutheran) อ้างอิง บรรณานุกรม แหล่งข้อมูลอื่น Official website in English